38. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 125396/989/341 της 27 Μαρτ./10 Απρ. 1979 (ΦΕΚ Β΄ 351) Περί τετράτροχων βοηθητικών αγροτικών μηχανημάτων. Έχοντας υπόψη: 1.Το άρθρ. 84 παρ. 1 και 2 του Κ.Ο.Κ. «περί ταξινομήσεως, απογραφής και θέσεως σε κυκλοφορία οχημάτων», με τον οποίο προβλέπεται ότι οι όροι και προϋποθέσεις εγκρίσεως τύπου των αγροτικών μηχανημάτων καθορίζονται με απόφαση του Υπουργού Γεωργίας. 2.Την υπ’ αριθ. 125397/990/340/27.3.1979 απόφαση περί της διαδικασίας εγκρίσεως νέων τύπων αγροτικών μηχανημάτων. 3.Το γεγονός ότι τα κατασκευαζόμενα εκ συναρμολογήσεως βοηθητικά αγροτικά μηχανήματα ισχύος 6-14 ΗΡ, βάσει των υπ’ αριθ. α)27672/12092/27.6.64, β)27677/12097/28.6.64 αποφάσεών μας και των υπ’ αριθ. α) 33731/14581 /30.7.64, β)38581/17381/28.7.76, γ) 38583/17383/ 28.7.66, δ)20235/1027/25.2.72 εγκύκλίων μας, από διάφορα μηχανουργεία ή συνεργεία έπαυσαν να ανταποκρίνονται στις σημερινές αγροτικές συνθήκες, που προέκυψαν από τον αναδασμό, την επέκταση και πύκνωση του αγροτικού οδικού δικτύου, το πλήθος των κυκλοφορούντων οχημάτων κ.α. Επίσης ότι εξέλιπαν οι λόγοι που επέτρεψαν την κατασκευή και κυκλοφορία, εντός της κτηματικής περιοχής της Κοινότητας, τέτοιων οχημάτων (μικροτεμαχισμός αγροτικού κλήρου) με την εφαρμογή του αναδασμού και της αγροτικής οδοποιΐας σε ευρεία κλίματα, πλέον δε αυτού έχουν δημιουργηθεί αρκετές αξιόλογες βιοτεχνίες ή Βιομηχανίες κατασκευής «εν σειρά» παρομοίων τύπων μηχανημάτων. 4.Την υπ’αριθ. Γ . 13468/5.10.78 αναφορά της 5ης Περ/κής Δ/νσεως Εγγείων Βελτιώσεων Πελ/νήσου και Δυτ. Στερεάς, με την οποία γίνεται εισήγηση για την κατάργηση των αποφάσεων και εγκυκλίων της παρ. 2, βάσει των οποίων προβλέπεται η κατασκευή των βοηθητικών αγροτικών μηχανημάτων ισχύος  6-14 ΗΡ    από     τοπικά     συνεργεία   και   ο  έλεγ(Αντί για τη σελ. 332,17) Σελ. 332,17(α) Τεύχος 768 - Σελ. 27 Γεωργικά Μηχανήματα 16.Δ.γ.35-38 χος χωριστά καθ’ ενός από αυτά για την έγκριση κυκλοφορίας του, διότι οι κατασκευές αυτές αφ’ ενός δεν προσφέρονται για τις σημερινές ανάγκες της εκμηχανισμένης γεωργίας, αφ’ ετέρου δε παρουσιάζονται σοβαρά προβλήματα και σημαντική απασχόληση των υπηρεσιών για τον έλεγχο και την έγκριση αυτών λόγω της ελλείψεως βασικών προδιαγραφών και της ιδιομορφίας που παρουσιάζουν, ανάλογα με τα τυχαία παλαιά υλικά που χρησιμοποιούν και τη σε διάφορο βαθμό φθορά αυτών. 5.Την ανασφάλεια που έχουν στην κίνηση στη βελτιωμένη αγροτική οδοποιΐα καθώς και την μεγάλη επιβάρυνση συντηρήσεως και επισκευών, πλέον δε αυτού την ανάγκη πολλών καλλιεργητών για την απόκτηση ενός ασφαλούς και οικονομικού αγροτικού οχήματος που να εκτελεί εκ παραλλήλου και γεωργικές εργασίες (ψεκασμοί, άντληση ύδατος κ.λπ.) αποφασίζουμε: 1.Χαρακτηρίζουμε ως τετράτροχα βοηθητικά αγροτικά μηχανήματα τα τετράτροχα αυτοπροωθούμενα οχήματα που παίρνουν κίνηση από ενσωματωμένο κινητήρα ή από μονοαξονικό ελκυστήρα (σκαπτικό μηχάνημα) δυνάμενο να αποσυνδέεται ευχερώς και να χρησιμοποιείται για καλλιέργεια, έχουν διάταξη μεταδόσεως κινήσεως (Ρ.Τ.Ο ή τροχαλία) για την κίνηση ψεκαστικών, αντλητικών ή άλλων αγροτικών μηχανημάτων, για την στερέωση των οποίων πρέπει να υπάρχει κατάλληλη βάση στηρίξεως, φέρουν κιβωτάμαξα για τις αγροτικές μεταφορές και ειδικότερα έχουν τα κάτωθι τεχνικά χαρακτηριστικά: (1)Κινητήρας DIESEL κυλινδρισμού μέχρι 800 CC και ισχύος όχι μεγαλυτέρας των 18 ΗΡ κατά DIN στις κανονικές στροφές λειτουργίας που προβλέπει ο κατασκευαστής. Εάν το μηχάνημα φέρει, αντί του ενσωματωμένου κινητήρα, μοτοσκαπτικό τότε ο κινητήρας του μπορεί να είναι βενζίνης κυλινδρισμού μέχρι 300 κυβ. εκατοστά ή DIESEL κυλινδρισμού μέχρι 700 κυβ. εκατ. και ισχύος όχι μεγαλύτερης από 14 ΗΡ κατά DIN στις κανονικές στροφές λειτουργίας που προβλέπει ο κατασκευαστής. (2)Το ολικό μήκος του οχήματος να μην υπερβαίνει τα 3,60 μ., το πλάτος αυτού το 1,55 μ. και το ελεύθερο ύψος από το δάπεδο τουλάχιστον 18 εκ. (3)Η κιβωτάμαξα εμβαδού τουλάχιστο 1,50 Μ2 (εσωτερικές διαστάσεις) να είναι ανοικτού τύπου χωρίς μόνιμα καθίσματα, πλην των θέσεων οδηγού και συνοδηγού, το ωφέλιμο φορτίο να μη υπερβαίνει τα 600 χιλιόγραμμα, το μήκος αυτής να είναι μέχρι 1,80 μ. και το πλάτος μέχρι 1,55 μ. Σελ. 332,18(α) Τεύχος 768 - Σελ. 28 16.Δ.γ.38 Γεωργικά Μηχανήματα (4)Η μεγίστη επιτρεπομένη ταχύτης κυκλοφορίας θα είναι 40 χιλιόμετρα/ώρα, και η μεγίστη κατασκευαστική ταχύτης δεν θα υπερβαίνει τα 65 χιλιόμ./ώρα. Τούτο πρέπει να αναγράφεται επί του μηχανήματος και της αδείας κυκλοφορίας αυτού. (5)Θα κατασκευάζονται από βιομηχανίες ή βιοτεχνίες στο εσωτερικό «εν σειρά» από υλικά και εξαρτήματα καινούργια βάσει κατασκευαστικών σχεδίων και ελεγκτήρων, οι οποίες πρέπει να διαθέτουν το αναγκαίο τεχνικό προσωπικό, καθώς και τον κατωτέρω κατ’ ελάχιστο μηχανολογικό εξοπλισμό. (α)Τουλάχιστον ένας τόρνος ύψους κέντρων 150 χιλιοστών και αποστάσεως κέντρων 1,00 μέτρου. (β)Μία υδραυλική πρέσσα ικανότητος τουλάχιστον 30 τόννων. (γ)Ένα δράπανο μεγίστης διατρητικής ικανότητος 25 χιλιοστών. (δ)Ένα δισκοπρίονο κοπής μετάλλων. (ε)Ένα ψαλίδι ηλεκτρικό ή χειροκίνητο. (ς)Δύο συσκευές ηλεκτροσυγκολήσεως ικανότητος τουλάχιστον 200 Α (σε λειτουργία 55%). (ζ)Ένας σμυριδοτροχός, επί βάσεως. (η)Τουλάχιστον μία συσκευή οξυγονοκολλήσεως. (θ)Ένας φορητός ηλεκτροκίνητος αεροσυμπιεστής βαφής με αεροθυλάκια 200 λίτρων. (ι)Φορητά ηλεκτροεργαλεία (δράπανο κοπής). (ια)Διάφορα εργαλεία μετρήσεως (μικρόμετρα - παχύμετρα - στροφόμετρα). (ιβ)Απαραίτητα ατομικά εργαλεία χειρός τεχνητών. (ιγ)Ελεγκτήρες. Τα ανωτέρω θα διαπιστώνονται από επιτροπή που θα απαρτίζεται από ένα τεχνικό υπάλληλο της Γ .Δ.Ε.Β. (Δ/νση Εκμηχανίσεως Γεωργίας και Μηχανικού Εξοπλισμού) και ένα του Ι.Γ .Μ.Κ. (6)Θα φέρουν σύστημα πεδήσεως, φωτισμού και οπτικής σημάνσεως κατά τα προβλεπόμενα από τον Κώδικα Οδικής Κυκλοφορίας (Κ.Ο.Κ). (7)Επιτρέπεται η κυκλοφορία των οχημάτων αυτών εντός του Νομού, στον οποίο διαμένει μονίμως ο κάτοχος καθώς επίσης και στους ομόρους Νομούς. 2.Οι τιθέμενες με την παρούσα προϋποθέσεις και όροι κατασκευής καθώς και οι κατασκευαστικές, λειτουργικές και τεχνικές γενικώς λεπτομέρειες θα ελέγχονται από το ΙΓΜΚ σύμφωνα με τις διατάξεις του Κ.Ο.Κ. και θα εκδίδεται σχετική έκθεση της δοκιμής για κάθε τύπο μηχανήματος. 3.Η έγκριση κάθε τύπου των ανωτέρων μηχανημάτων θα γίνεται κατά τα ισχύοντα περί της διαδικασίας εγκρίσεως των νέων τύπων μηχανημάτων. 4.Τα ανωτέρω μηχανήματα θα χρησιμοποιούνται από αυτοκαλλιεργητές και μόνο για την εξυπηρέτηση των γεωργικών εκμεταλλεύσεων. 5.Η οδήγηση των ανωτέρω μηχανημάτων θα γίνεται από κατόχους αδείας οδηγού γεωργικού μηχανήματος τύπου Α. 6.Οι κατασκευαστές των ανωτέρω μηχανημάτων υποχρεούνται να παρέχουν προς τους αγοραστάς των μηχανημάτων (α)τεχνική εξυπηρέτηση (συνεργεία επισκευών), β)σειρά ανταλλακτικών και (γ)εγγύηση καλής λειτουργίας του μηχανήματος τουλάχιστον για ένα έτος. 7.Οι αποφάσεις και εγκύκλιοι που περιλαμβάνονται στην παρ. 3 του σκεπτικού της παρούσης που αναφέρονται σε κατασκευές ισχύος μέχρι 14 ίππων θα έχουν ισχύ για την περίπτωση μόνο της χρησιμοποιήσεως μεταχειρισμένου συστήματος μεταδόσεως κινήσεως (κιβώτιο ταχυτήτων, διαφορικό και συστήματος οδηγήσεως, μέχρι 30 Μαρτ. 1980, προς το σκοπό να διευκολυνθούν οι ασχολούμενοι σήμερα με την κατασκευή τέτοιων μηχανημάτων, να αναπροσαρμόσουν και συμπληρώσουν τον εξοπλισμό των συνεργείων τους ώστε να δυνηθούν να ανταποκριθούν στις απαιτήσεις της παρούσης αποφάσεως. Κατά τα λοιπά θα ισχύουν οι όροι και οι προϋποθέσεις της παρούσης. Μετά την ανωτέρω προθεσμία θα χορηγούνται άδειες κυκλοφορίας μόνο σε εκείνα τα μηχανήματα που θα φέρουν όλα τα μέρη και εξαρτήματα καινούργια και οι κατασκευαστές αυτών θα διαθέτουν τον αναφερόμενο στην παρ. 1 (5) μηχανολογικό εξοπλισμό και το κατάλληλο τεχνικό προσωπικό. 9.Η ισχύς της παρούσης αποφάσεως αρχίζει από της δημοσιεύσεως στην Εφημερίδα της Κυβερνήσεως. Η ανωτέρω απόφαση συμπληρώθηκε από την 141752/3820/1075/5-28 Φεβρ. 1980 (ΦΕΚ Β΄ 200 βλ. (κατωτ.αριθ.45). Συμπληρώθηκε επίσης από την 12/4053/ 1308/21 Νοεμ. - 28 Δεκ. 1983 (ΦΕΚ Β΄ 751) απόφ. Υπ. Γεωργίας (κατωτ. αριθ. 68). 